અમદાવાદ: શહેરમાં હત્યાની ઘટના દિન-પ્રતિદિન વધી રહી છે ત્યારે ગઇ કાલે વાસણા વિસ્તારમાં આવેલા ગુપ્તાનગરમાં ભાઈએ બહેનના પ્રેમીની જાહેરમાં ઘાતકી હત્યા કરતાં સમગ્ર વિસ્તારમાં ચકચાર મચી ગઇ છે. લગ્નમાં જવા માટે મિત્રો સાથે ઊભેલા યુવકના માથામાં એક શખ્સે બેઝબોલની ‌િસ્ટક મારતાં યુવકનું વીએસ હોસ્પિટલમાં સારવાર દરમિયાન મોત નીપજ્યું છે. પ્રેમ પ્રકરણમાં યુવકની હત્યા કરાઇ હોવાનું પોલીસની પ્રાથ‌િમક તપાસમાં સામે આવ્યું છે. વાસણા પોલીસે હત્યાનો ગુનો દાખલ કરીને તપાસ શરૂ કરી છે.